open-index/open-wikipedia-markdown huggingface dataset:
Bucha (Ucraína)

**Bucha** (en ucrainés y ruso *Бу́ча*) ye una ciudat d'Ucraína perteneixient a la provincia de Kiev. En 2021 teneba una población estimada de 36.971 habitantes.

Recibió o status de ciudat d'importancia rechional en 2006. Dica 1996 perteneixeba a Irpín.

## Demografía
A ciudat ha teniu os siguients datos de población:

* 1923: 1.141 habitants
* 1959: 6.884 habitants
* 1970: 19.392 habitants
* 1989: 26.115 habitants
* 2001: 28.533 habitants

## Se veiga tamién
* Batalla de Bucha
* Masacre de Bucha

## Referencias

## Vinclos externos

* Pachina web oficial municipal de Bucha.
Bandera d'Espanya

La **bandera d'Espanya**, conoixida como ***la rojigualda***, estió adoptada como pabillón nacional d'Espanya en 1785 y ha estau la bandera nacional dende alavez, a excepción d'os anyos d'a Segunda Republica (1931-1939), cuan estió substituyida per unatra ensenya. Lo escudo, que s'incluye en a bandera actual, en cualques casos reglamentaus per la Lei 39/1981, que regla lo suyo uso, ha sufierto cuantas modificacions a lo largo d'a historia.

La Constitución de 1978 especificaba en o suyo articlo 4.1:
President d'Ucraína

O **president d'Ucraína** (en ucrainés: Президент України, tr.: *Prezydent Ukrayiny*) ye o chefe d'Estau d'Ucraína y ye uno d'os dos masimos representants d'o poder executivo en o país. Ye amás o comandant en chefe d'as Fuerzas Armatas y encabeza o Consello Nacional d'Esfensa y Seguranza, que aserora a o president.

O president representa a la nación ucrainesa en as relacions internacionals, leva a cabo as negociacions y concluye trataus internacionals. Tamién coordina y controla l'actividat d'os organos d'o poder executivo en l'ambito d'a seguranza y esfensa nacional; y, d'alcuerdo con a Constitución ye o garante d'a sobiranía estatal, a indivisibilidad territorial, a observancia d'a Constitución y os dreitos humans y as libertatz d'os ciudadans.

Dende o 20 de mayo de 2019, o president d'Ucraína ye Volodymyr Zelensky, d'o partiu Servidor d'o Pueblo.

## Vinclos externos
*    Sitio web oficial d'o President d'Ucraína.
Dnipró

**Dnipró** (en ucrainés *Дніпрó*) ye a cuarta ciudat mas poblada d'Ucraína, con alto u baixo 980.948 habitantes. Se troba en a parti oriental d'Ucraína, a cantos d'o río Dniéper, d'o que procede o nombre actual d'a ciudad. Dnipró ye o centro administrativo d'a provincia de Dnipropetrovsk.

## Referencias

## Vinclos externos

* Pachina web oficial municipal de Dnipró.
Bucha

**Bucha** puet fer referencia a:

* Una **[[Bucha (recipient)|bucha]]**, un **recipient** pa liquidos u atras substancias fluidas.

## Puestos
***[[Bucha (Ucraína)|Bucha]]**, una **ciudat** d'Ucraína.
*O **[[raión de Bucha]]**, una **rechión** d'Ucraína.
***[[Bucha (Saale-Holzland)|Bucha]]**, una **localidat** d'o districto de Saale-Holzland, en Turinchia, Alemanya.
***[[Bucha (Saale-Orla)|Bucha]]**, una **localidat** d'o districto de Saale-Orla, en Turinchia, Alemanya.
***[[Bucha, Saxony-Anhalt|Bucha]]**, una **localidat** de Saxonia-Anhalt, Alemanya.

## Personas
***[[Johnny Bucha]]** (1925–1996), un basketbolista estausunidense.
***[[Karin Bucha]]** (1906–1971), una escritora alemana.
***[[Karl Bucha]]** (1868–1939), un cantaire alemán.
***[[Malik Khuda Bakhsh Bucha]]** (1905–2002), un ministro d'Agricultura de Pakistán.
***[[Nimra Bucha]]** (activa dende 2006), una actriz de televisión pakistanesa.
***[[Paul Bucha]]** (naixiu en 1943), un veterano estausunidense d'a guerra de Vietnam condecorau con a Medalla d'Honor.
***[[Pavel Bucha]]** (naixiu en 1998), un chugador de hockey checo.
***[[Sana Bucha]]** (naixida en 1977), una periodista d'a televisión pakistanesa.

## Atros
*A **[[batalla de Bucha]]** (2022) mientres a invasión rusa d'Ucraína.
*O **[[efecto Bucha]]**, efector que produce un transtorno sensorial a traviés d'a luz.
*A **[[masacre de Bucha]]** (2022) mientres a invasión rusa d'Ucraína.
*O **[[FC Bucha]]**, un equipo de fútbol d'a ciudat de Bucha, Ucraína.
Garnela

Una **garnela** u **marigonya** ye un entretenimiento infantil formau por una barra larga de metal u fusta con posientos en os suyos extremos y refirmada en o suyo punto meyo. As garnelas constituyen una diversión tradicional d'a infancia y se troban en parques y chardines chunto a bandiadors, esvarizaculos y atros elementos ludicos.

O suyo funcionamiento ye o siguient. Os ninos se posan en os posientos uno debant de l'atro y s'empentan alternativament dica lograr estar en o mas alto. D'iste modo, se produce un placentero espalandreyo vertical. En iste sentiu, ye recomendable que os usuarios tiengan pesos parellanos de modo que os dos puedan puyar y baixar. En caso contrario, a garnela se vencería exclusivament enta un costau deixando a l'atro nino penchau.

Como variación se pueden trobar *garnelas con muelles* en as que a barra se mantiene en posición horizontal en refirmar-se sobre dos muelles. L'avantalla respecto a la convencional reside en que desiche un menor esfuerzo y suaviza o movimiento privando asinas de posibles accidents.

## Se veiga tamién
* Bandiador
* Ceprén
* Esvarizaculos

## Referencias
Ixablonero

Un **ixablonero** ye un espacio de chuegos con arena situau mas que mas en plazas y parques, encara que a vegadas tamién en patios d'escuelas u atros puestos. O espacio ocupau por un ixablonero puet tener cuantas grandarias y formas. N'i hai zarraus y ubiertos.

## Función
Un ixablonero tien como función prencipal ufrir un espacio a os ninos chicoz pa chugar protechius de cans y d'os chuegos d'os ninos mas grans (por eixemplo pa no recibir pilotazos u empentons).

I hai en bels casos ixabloners zarraus con puertas por cuestions hichienicas y con a fin de protecher l'acceso a l'arena por parti d'animals (mas que mas cans y gatos), privando asinas que i urinen u defequen.

L'arena tien como prencipal función amorteixer as cayidas d'os ninos, asinas como tamién ufrir un elemento con que poder chugar.

## Infraestructura
Os ixabloners gosan incluyir diferents chuegos pa os ninos como bandiadors, garnelas, esvarizaculos, etc, encara que istos chuegos tamién pueden situar-se en zonas de parque u espacios verdes, deixando alavez l'ixablonero pa l'uso exclusivo d'os mas chicoz.

## Notas


## Referencias

## Vinclos externos
*  Historia y usos socials d'os ixabloners. Revista Ñ, Diario Clarín.
*  Web a on amuestran ixabloners portátils
*  Fotos d'ixabloners de fusta
Edat Antiga

La **Edat Antiga** u **Antigüidat** ye un periodo tradicional, muit emplegau en a periodización d'a historia humana, definiu por o surchimiento y desarrollo d'as primeras civilizacions que tenioron escritura, ditas por ello «civilizacions antigas». Tradicionalment ha estau o período inicial d'a historia propiament dicha, que prencipia con a invención d'a escritura, precedida d'a prehistoria. Bels esquemas periodicos consideran que existe una etapa dita «protohistoria», entre a prehistoria y a Edad Antiga, definida por o surchimiento d'as primeras civilizaciones sin escritura.

Mientres a Edat Antiga apareixioron y se desarrolloron cientos de civilizacions de gran importancia en toz os continents, muitas d'as cuals cheneroron productos, institucions, conoiximientos y valors que encara se troban presents en l'actualidat, dende Sumeria (IV milenio a. C.) y l'Antigo Echipto, pasando por as antigas civilizacions vedicas en a India, a China Antiga, as antigas Grecia y Roma, l'Imperio Aquemenida en Persia, l'Antiga Sudamerica, entre muitas atras.

En o curso d'a Edat Antiga surchioron as ciudaz y o proceso d'urbanización, o Estau, o Dreito y a lei, asinas como grans relichions como o budismo y o cristianismo.

## Enlaces externos
*  Contexto d'as civilizacions; artíclo en a pachina web Arte Historia
Papelera

:*Pa o puesto a on se fabrica o papel se veiga [[fabrica de papel]]*.

Una **papelera** u **paperera** ye un recipient en o que se depositan papels usaus y atros desaproveitamientos. Puet trobar-se tanto en puestos zarraus (oficinas, casas, puestos d'ocin) como en l'exterior (parques, plazas, avenidas, etc.).

As papeleras son recipients de mida meyana que es meten en puestos discretos pero accesibles pa recullir os papers, embolicallos u desaproveitamientos. Se fabrican en materials plasticos u metalicos y en muit diversas colors y modelos.

Por un regular, en l'interior d'a papelera se fica una bolsa de vasuera pa no emporcar o recipient y facilitar a suya recullida. Ye ista la que se chita dimpués a o contenedor d'a vasuera.

## Referencias
Fabrica de papel

Una **fabrica de papel** u **papelera** ye una fabrica concebida pa producir papel a partir de pasta de celulosa, feita de fusta, drapos viellos, fibra de canyimo, de sisal, atras fuents de fibras vechetals y cada vegada mas de papel usau y reciclau.

A faina artesanal, introducida por os arabes a la fin d'a Edat Meya poco a poco se mecanizó con molins hidraulicos. Arredol d'a fin d'o sieglo XVII s'industrializó en fabricas cada vegada mas grans.

## Industria papelera en Aragón
Aragón ye responsable d'a elaboración d'un 36% d'o papel fabricau en Espanya, con un total de 2,2 toneladas anyals que salen d'as 8 fabricas de papel distribuyidas por tot o territorio aragonés.

## Se veiga tamién
* Saica

## Referencias

## Vinclos externos
*  Asociación espanyola de fabricants de pasta, papel y cartón
Agapornis roseicollis

O **loret de Namibia** u **indeseparable de cara rosa** ( (Vieillot, 1818)) ye una especie d'au d'a orden d'os *[[Psittaciformes]]* y familia *[[Psittaculidae]]* que ye nativa d'as rechions aridas d'o sud-ueste d'Africa, como lo disierto de Namibia. Con un canto fuerte y constant, istas aus son animals muit socials y, a ormino, s'arrechuntan en chicoz grupos en a naturaleza. Minchan mientres tot o día y se banyan con frecuencia. A coloración puede variar amplament entre as poblacions. Lo plumache ye identico en masclos y fembras. Son comuns en a industria de mascotas.

A dieta consiste sobretot en simients y lulos. Cuan a birolla ye abundant, puede achuntar-se en bandadas de cients d'aus. A vegadas puede estar una plaga en arias agricolas alimentando-se de cautivos como lo millo.

## Subspecies
**Agapornis roseicollis catumbella* (B.P. Hall, 1952).
**Agapornis roseicollis roseicollis* (Vieillot 1818).
 
## Referencias

## Vinclos externos
Poicephalus senegalus

O **papagai de Senegal** ( (Linnaeus, 1766)) ye una especie d'au d'a orden d'os *[[Psittaciformes]]* y familia *[[Psittacidae]]* que mide uns 23 centimetros de luengo y pesa entre 120 y 170 gramos.

Os papagais de Senegal son aus de selvas ubiertas y sabanas. S'achuntan con mayor frecuencia en países d'Africa Occidental. Ye una especie gregaria, paroliando de contino con una variedat de chuflius y grallaus. Os papagais de Senegal viven un promeyo d'arredol de 25 a 30 anyadas en a naturaleza y se sabe que viven mientres 50 anyadas en cativerio.

Os papagais de Senegal fan niedo en foricons de árbols y per un regular meten de tres a cuatro uegos blancos. Os uegos miden uns 3 centimetros de luengo per 2,5 centimetros d'amplo. Os uegos son cobaus per a fembra, a partir d'a puesta d'o segundo uego, mientres uns 27 a 28 días.

Realiza migracions adintro d'Africa occidental, seguntes a disponibilidat de fruitos, simients y flors que componen a suya dieta. Se considera una plaga agricola en Africa, a ormino s'alimenta de panizo u millo. Ye popular en l'avicultura.

## Subspecies
**P. s. senegalus*.
**P. s. versteri*.
 
## Referencias

## Vinclos externos
Cygnus cygnus

O **cisne charraire** ( (Linnaeus, 1758)) ye una especie d'au d'a orden d'os *[[Anseriformes]]* y familia *[[Anatidae]]* que mide una longaria de 140 a 165 centimetros y una envergadura de 205 a 275&nbsp;cm. Lo peso gosa estar en o rango de 7,4 a 14,0 kilogramos, con un promeyo de 9,8 a 11,4&nbsp;kg pa los masclos y de 8,2 a 9,2&nbsp;kg pa las fembras. Se considera una d'as aus voladeras mas pesadas.

Os cisnes charraires requieren grans arias d'augua pa vivir, especialment cuan encara son creixendo, perque as suyas patas no pueden endurar o peso d'o suyo cuerpo mientres largos periodos de tiempo. Lo cisne charraire pasa gran parti d'o suyo tiempo nadando, filtrando l'augua en busca de birolla u minchando plantas que creixen en o fondo.

Os cisnes charraires emiten un canto fundo y, a pesar d'a suya grandaria, son poderosos voladors. Os cisnes charraires pueden migrar cients u mesmo mils de kilometros dica os suyos puestos d'hibernada en o sud d'Europa y l'este d'Asia.

Os cisnes charraires s'emparellan de per vida y as crietas se quedan con éls tot l'hibierno; bella vegada se les chuntan descendents d'anyos anteriors. O suyo habitat de reproducción preferiu son as paúls, pero as aus semidomesticadas construyirán un niedo en cualsequier puesto amán de l'augua. Tanto lo masclo como la fembra aduyan a construyir o niedo, y lo masclo cosirará lo niedo mientres a fembra coba. A fembra gosa meter de 4 a 7 uegos (excepcionalment 12).

O cisne charraire ye l'au nacional de Finlandia dende 1981.
 
## Referencias

## Vinclos externos
Papel d'embolicar

O **papel d'embolicar** ye una mena especial de papel que cumple cuantas funcions. Amás d'a suya función de protección pa o transporte, l'embolicallo d'un regalo aumenta a emoción antis de no desembolicar-lo, asinas como l'apreciación d'o regalo por parti d'o destinatario.

Un problema d'o suyo uso ye a gran cantidat de deixallos que chenera o papel d'embolicar no reciclable, estando beluns recubiertos de plastico u purpurina y podendo contener amás microplasticos, entre atras cosas.

## Referencias
Apus caffer

A **falceta cudiblanca** ( (Lichtenstein, 1823)) ye una au d'a orden d'os *[[Apodiformes]]* y familia *[[Apodidae]]* que tien de 14 a 15,5&nbsp;cm de luengo, una coda bifurcada curta y alas largas en sayeta enta dezaga que s'asemellan l'una meya luna u un boomerang. Ye de tot fosco fueras de per una botana palida en o garganchón y una codeta blanca estreita.

Tienen patas muit curtas que fan servir nomás pa agarrapizar-se a superficies verticals. Nunca s'asientan de buen implaz en o solero y pasan a mayor parti d'a suya vida en l'aire, alimentando-se d'insectos que atrapan con os suyos picos. Como atras falcetas, beben en vuelo.
 
## Referencias

## Vinclos externos
Postre de pobres

O **postre de pobres** u **randilla** ye un postre tipico d'a Cuaresma y de Viernes Santo que ye feito basicament de pan, leit y zucre.

O suyo orichen se remonta a l'Imperio Romano y en atros países an estioron os romanos ye conoixiu con atros nombres: *torrija* u *torreja* en Espanya, *pain perdu* en Francia, *arme Ritter* en Alemanya.

## Referencias
Vin de nueces

O **vin de nueces** ye una mena de vin dulce feito con vin, zucre y nueces que tradicionalment son replegadas en a nueit de Sant Chuan y se deixan resobar cuaranta días.

## Referencias
Natación

La **natación** ye lo movimiento y lo desplazamiento a traviés de l'augua per medio de l'uso d'as extremidaz corporals y per lo cheneral sin utilizar garra traste u aduya pa abanzar.

La natación ye una d'as prencipals actividaz recreativas publicas y esportivas; en cualques países las licions de natación son parte obligatoria d'a educación.

La natación tien competicions locals, nacionals y internacionals. Las mÁs importants son los Campionatos d'o Mundo y los Chuegos Olimpicos an la natación ye una disciplina present dende la primera edición. Como esporte internacionalment ye regulau por la Federación Internacional de Natación, conoixida popular y simplament como FINA; en Aragón lo fa la Federación Aragonesa de natación (FAN).

## Vinclos externos
Montifringilla nivalis

O **gurrión blanco** u **urión blanco** ( (Linnaeus, 1766)) ye una especie d'au d'a orden d'os *[[Passeriformes]]* y familia *[[Passeridae]]* que ye una especie reproductora resident en montanyas espulladas, per un regular per alto d'os 1.500 metros, en o sud d'Europa (Pireneu, Alpes, Corcega, Balcans) y a traviés d'Asia central dica lo ueste de China. Fa niedos en crepas u cados de radedors y mete de 3 a 4 uegos.

A birolla d'o gurrión blanco son sobretot simients con cualques insectos. No tien espanto y busca birolla en as estacions d'esquí. Ye resistent y rara vegada baxa per debaixo d'os 1.000 metros, mesmo en climas hibernals duros.

## Subspecies
**M. n. nivalis* (Linnaeus, 1766).
**M. n. leucura* (Bonaparte, 1855).
**M. n. alpicola* (Pallas, 1811).
**M. n. gaddi* (Zarudny & Loudon, 1904).
**M. n. tianshanica* (Keve-Kleiner, 1943).
**M. n. groumgrzimaili* (Zarudny & Loudon, 1904).
**M. n. kwenlunensis* (Bianchi, 1908).
 
## Referencias

## Vinclos externos
Arantxa Ezquerro

**Arantxa Ezquerro**, naixida de Zaragoza en 1978, ye una disenyadora de vestuario con cuantos premios concedius mientres a suya vida profesional, estando conoixida prencipalment por os suyos treballos en as cintas *[[De tu ventana a la mía]]* de 2011 y *[[La novia (cinta de 2015)|La novia]]* de (2015), todas dos dirichidas por Paula Ortiz, y por *[[Las niñas]]* de Pilar Palomero en 2020 y *[[Una de zombis]]*.

D'entre los premios y nominacions aconseguius cal destacar los dos Premio Simón de Categoría Especial y un Premio Simón a lo Millor Vestuario por o suyo treballo en o disenyo de vestuario en cintas, una nominación a los Premios Gaudí, y dos nominacions a los Premios Goya.

## Vinclos externos
*   Arantxa Ezquerro en Internet Movie Database.
O Zaguer Chilo V

**O Zaguer Chilo V** ye lo cinqueno d'a serie *O Zaguer Chilo* de CD de musica cantada en luenga aragonesa replegau en 2021 per Nogará.

A portalada d'o disco ye creyada per l'artista Eva Cortés ye un homenache a la portalada d'o disco *[[Con el agua al cuello]]* de 2001 d'Ixo Rai!. L'8 d'abril de 2022 fue censurada d'a pachina web d'o Concello de Zaragoza a petición de Vox creyando una fuerte polemica en os rez socials.

## Cancions d'o disco
* Poble nostrum - "L'idioma d'as flors".
* Elem - "Un domingo mas".
* Brutus M3 - "Canción d'amor pa un nazi". 
* Cumbiazepam - "Chusticia Consuelo".
* Chata Flores - "A rasmia que falta".
* Ana Diáfana e Iñaki Zuazu - "Nina".
* FurElGuti - "Zancochos".
* Komando Komare - "O barco d'es suenyos".
* Huevos belgas - "Mafabla".
* Celino Gracia - "As mullers explicadas a es ninos". 
* Columna - "A maquina d'o tiempo".
* El galgo - "Bella cosa torna a rancar".
* Los Ases del Jiloca - "Da-me un besichón".
* Jesús Viñas - "Chicot". 
* Vinomán - "Dispierta".
* Selene - "Radices de cristal". 
* Sutra - "Pareixe mentira".
* Les Conches Velasques - "Nana d'o basón". 
* Tritón Jiménez - "Tiempos modernos".
* Idoipe - "Encara".

## Referencias

## Vinclos externos
*  Letras d'as cancions en a pachina web de Nogará
Aliala

En Aragón, se diz **aliala** u **aliara** a la minchada que sirve, dende la epoca medieval, como confirmación d'un contracto de compravenda en a cual preneban parti compradors, vendedors y testigos. Tamién podeba equivaler a un pago en diners u en especie.

Se meteba antis mas ista voz en as escrituras u cartas de venda pa dar a entender que lo comprador, en sinyal de haber preso posesión de l'alfaya mercada, heba presentau una minchada a lo vendedor u contribuyiu con bella cantidat de diners que se'n hese estimau; sin que la suya circumstancia u la confesión d'o mesmo vendedor d'haber-la recibiu, quedaba imperfecto y se rescindiba lo contracto, de traza que puede decir-se que iste recibiba la suya firmeza de l'aliala.

Iste costumbre ye semellant a la cual i heba en Castiella en a venda de caballerías que se feba en os mercaus d'os lugars solemnizando-se con a cullitadera, que pareix ye lo complemento d'o contracto.

## Bibliografía
*  *Diccionario razonado de legislación y jurisprudencia*, Joaquín Escriche, 1847

## Referencias
O Zaguer Chilo IV

**O Zaguer Chilo V** ye lo quarto d'a serie *O Zaguer Chilo* de CD de musica cantada en luenga aragonesa replegau en 2020 per Nogará.

## Cancions d'o disco
* Visitantes – «Embolicau en flamas»   
* Null – «A luita contina» 
* Tordogordo – «Zombies» 
* 4 gramos – «No reblar» 
* Juako Malavirgen – «No sé de qué, pero sé que me suenas»   
* Zorras adolescentes – «Fuesa común» 
* Inerte – «7» 
* Los pasocebra – «Trunfas apanyás» 
* EFFE – «Una tierra sin bayo»   
* Isabel Marco – «L’alentar d’as piedras» 
* Zumo de lepra – «Tovarich» 
* D’Colorao – «Agüello rural» 
* Invisible – «Lobo» 
* Komando Mandarina – «Vivir sin miedo» 
* ODD – «Tierra en a Tierra» 
* Miércoles de cecina – «Las farinetas» 
* Chundarata! – «Historias de la muga» 
* La Ronda de Boltaña – «In vino veritas»   
* Chusé Joven – «Marboré» 
* Adebán – «Aragón»

## Referencias

## Vinclos externos
*  Letras d'as cancions en a pachina web de Nogará
O Zaguer Chilo III

**O Zaguer Chilo III** ye lo tercero d'a serie *O Zaguer Chilo* de CD de musica cantada en luenga aragonesa replegau en 2019 per Nogará.

## Cancions d'o disco
* El Vicio del Duende – «A ciudat d’o viento»
* Sick Brains – «A fredor»
* China Chana – «Augua»
* 13 Krauss – «Anyos perdius» 
* Carmen París – «Perque quiero» 
* Ixera – «Quatribarrada» 
* Viki Lafuente – «A jota trista» 
* Malas Pulgas – «Siempre Iranzo» 
* Flowmenco – «Sonaría» 
* La Monkiband – «Largo viache» 
* Las Blender – «Mentirol, mentirol» 
* Lurte – «Brempas» 
* Foncho Casasnovas y Roberto Serrano – «Estrel dondiador» 
* Comando Cucaracha – «Aragón ye ye» 
* Los Bengala – «Mundo real» 
* S.O.S. – «Fura sangre calient» 
* Casbas – «Camino triste» 
* Ixeya – «Corre» 
* Fongo Royo – «Luenga religada»
* Rechitos – «Por as planas y as valellas»

## Premios
A canción *[[Luenga religada]]* de Fongo Royo ganó lo Premio d'a Musica Aragonesa a la Millor Canción en Luenga Autoctona Aragonesa de 2020.

A canción *[[Aragón ye ye]]* de Comando Cucaracha ganó lo Premio d'a Musica Aragonesa a la Millor Canción en Luenga Autoctona Aragonesa de 2007.

## Referencias

## Vinclos externos
*  Letras d'as cancions en a pachina web de Nogará
Lifara

Una **lifara** u **alifara** (de l'arabe *iḥālah*) ye una brienda excepcional per l'abundancia y per realizar-se con motivo de bella celebración y siempre per un grupo de personas que cumplen un plantiamiento social. Encara que de nombre arabe puet estar una derivación d'a *merenda* romana que preneban los siervos a meya tardi como substitutivo d'a zaguera minchada d'o día que éls heban de servir. Lo suyo concepto se fica en a importancia concedida a la minchada, como elemento festivo, entre los lugars amoderaus per temperamento u necesidat economica. Esta ideya pasa a lo refranero («la d'o pobre, dinantes esclatar que sobre») y lo suyo desarrollo encaixa en a ruptura de la monotonía d'os actos cutianos, sin plegar a lo gran escayecimiento que desiche la minchada extraordinaria d'o meyodía.

No ye indispensable, pero sí frecuent, que la lifara se realice en o campo, normalment en as tierras de belún d'os participants. Lo que se consume se paga a pon u ye aportau per cadagún; la composición vareya per razons economicas y depende de cada zona y d'os suyos productos; normalment carne de corder u pollo u magras, con tomate y pimento, pan y vin. En ocasions s'asocia con las romerías a santuarios y ermitas y con frecuencia con as fiestas de congregacions u asociacions de celebración anyal, en que lo suyo caso se realiza con fondos comuns y, normalment, con gran frugalidat.

Poseyemos escasa información historica y como institución popular presenta una gran variedat. Puet estar consecuencia de determinadas epocas u operacions agricolas u pastorils; pero no debe trafucar-se con as minchadas normals desenvueltas en o campo, a distancia d'a casa, que dan orichen a lo costumbre de «levar la minchada» confiada a los ninos u las mullers. Se tracta d'un elemento festivo que la suya base ye la minchada d'alimentos que no son d'uso normal y en cantidaz mesmo excesivas, pero sin plegar a la minchada u fartalla ritual.

## Se veiga tamién
* Aliala

## Notas


## Referencias
Hyundai Bayon

**Hyundai Bayon** ye un auto de mena SUV desarrollau por Hyundai que ye basau en o modelo Hyundai i20. Hyundai Bayon s'ensambla en İzmit (Turquía). Amaneixió en o mercau en 2021. O suyo nombre ye relacionau con a ciudat francesa de Bayona.

## Referencias
Siciliano occidental

Lo **siciliano occidental** ye un conchunto de variedaz diatopicas de l'idioma siciliano con caracteristicas comuns, parlatas en as provincias de Palermo, Tràpani y en a parti centro-occidental d'a provincia de Girgenti. La variedat prencipal d'iste grupo ye lo dialecto palermitán.

## Distribución cheografica
Las variedaz agrupadas dentro d'o "siciliano occidental" se parlan en a parti mes occidental d'a Sicilia, correspondient a los territorios provincials de Girgenti (excluyindo-ne la parti oriental), Palermo y Tràpani, asinas como en o Islas Ègadi y en Ùstica. Per lo que fa a Pantelleria, que encara que lingüisticament perteneixe a lo siciliano occidental, las fuertes peculiaridaz d'o dialecto local fan que ista parla constituya un grupo propio.

## Referencias
O Zaguer Chilo II

**O Zaguer Chilo II** ye lo segundo d'a serie *O Zaguer Chilo* de CD de musica cantada en luenga aragonesa replegau en 2018 per Nogará.

## Cancions d'o disco
* Koakzión – «Don»
* Ørbita – «As estrelas» 
* Azero – «Por qué luitar» 
* Esparatrapo – «Entre cambions» 
* Los Draps – «Holocausto ye que charres» 
* Alejandro Ibázar – «Do remate l’horizont» 
* Gen – «En iste inte» 
* Red Baleine – «A sangre y as glarimas» 
* La misa del gayo – «Chilos» 
* Carlos de Abuín – «Flors d’o Pirineu» 
* Divergenzia – «Ye muit facil» 
* Lumo – «Opalí» 
* Nuei – «Os imposibles» 
* Conchunto Al Maya – «No sufre Santa María» 
* Borraz con Zeta – «Quando l’uno caye» 
* Marlon Mambo – «Instinto cocho» 
* Incerteza – «O esclau»
* Gaire – «O viello sobatiau» 
* Los Gandules – «A tuneladora» 
* Dadá – «Tiengo un cuco en o melico»

## Referencias

## Vinclos externos
*  Letras d'as cancions en a pachina web de Nogará
O Zaguer Chilo

**O Zaguer Chilo** ye lo primero d'a serie *O Zaguer Chilo* de CD de musica cantada en luenga aragonesa replegau en 2017 per Nogará.

## Cancions d'o disco
* Prau – “A luz d'as parolas” 
* Camille – “O cauz” 
* Ni Zorra! – “Teruel resiste” 
* Kantharelüx – “En l'alto d'o Pirineu” 
* Los drunken cowboys – “A voz d'o mont” 
* KBKS – “Ogro” 
* Francho Sarrablo – “Entalto Pirineo” 
* Krevi Solenco – “No ye que rap” 
* Eixam – “O barco” 
* Escuela d’xtremistas – “O mundo no ye pa aficionaus” 
* Bosnerau – “A muga” PDF
* Manolo Kabezabolo y los ke no dan pie kon bolo – “Tuna punk” 
* Jesús Sierra – “La basa de la mora” 
* Mª José Hernández – “Pregaria” 
* Cachirulos XL – “¡Ruche, dragón!” 
* Tierra vertical – “Picadilly” 
* Los olvidados de la morgue – “Sant Chorche buco”
* Elena Martínez – “E tot que tos digo” 
* Las Guindillas – “Ya arribó” 
* La vidriera irreverente – “Sobre una chisla de cierzo”

## Premios
A canción *[[Pregaria]]* de María José Hernández ganó lo Premio d'a Musica Aragonesa a la Millor Canción en Luenga Autoctona Aragonesa de 2017., mientres que *[[A luz d'as parolas]]* de Prau heba ganau o mesmo premio en l'anterior edición.

## Referencias

## Vinclos externos
*  Letras d'as cancions en a pachina web de Nogará
6ena edición d'os Premios Simón d'o Cine Aragonés

A **6ena edición d'os Premios Simón d'o Cine Aragonés** fueron celebra6s en a Sala Mozart de l'Auditorio d'a ciudat de Zaragoza en o 2017 ta premiar os treballos feitos mientres l'anyo 2016 por diferents profesionals d'o cine. Estioron organizaus y entregaus por l'Academia del Cine Aragonés con a novedat d'a categoría de Millor Documental.

A gala fue presentada por  Iris de Campos y retrasmitius por Aragón TV y cal destacar a cinta la *[[Bestfriends]]*, que ganó tres premios, o El Simón de honor atorgau a María José Moreno por a suya trachectoria, estando la primera muller en recibir lo premio.

## Premios

### [[Premio Simón - Millor Largometrache|Millor Largometrache]]

### [[Premio Simón - Millor Interpretación|Millor Interpretación]]

### [[Premio Simón - Millor Dirección|Millor Dirección]]

### [[Premio Simón - Millor Cortometrache|Millor Cortometrache]]

### [[Premio Simón - Millor Videoclip|Millor Videoclip]]

### [[Premio Simón - Millor documental|Millor documental]]

### [[Premio Simón - Millor dirección artistica|Millor dirección artistica]]

### [[Premio Simón - Categoría especial|Categoría especial]]

### [[Premio Simón de Honor|Simón de Honor]]
* María José Moreno: Reconoiximiento a la suya trachectoria.

## Veyer tamién
* Premios Simón d'o Cine Aragonés.
* VI Premios Simón d'o Cine Aragonés.

## Vinclos externos
* Nominaus en os V Premios Simón d'o Cine Aragonés.
* ''La Novia, de Paula Ortiz, gran vencedora de los Premios Simón 2016''.
President d'a Republica Portuguesa

O **president d'a Republica Portuguesa** (en portugués: *Presidente da República Portuguesa*) ye o chefe d'Estau de Portugal y ye o mas alto machistrau d'a Nación. En os terminos d'a lei suprema, igual que l'Asamblea d'a Republica, o Gubierno y os tribunals de chusticia, ye un organo d'a sobiranía nacional. Ye amás o comandant en chefe d'as Fuerzas Armatas.

As suyas funcions constitucionals son exercer a representación d'a Republica Portuguesa, estar o garante d'a independencia nacional y d'a unidat de l'Estau y guarentizar o funcionamiento regular d'as institucions.

Dende o 9 de marzo de 2026, o president d'a Republica Portuguesa ye António José Seguro.

## Vinclos externos
*   Sitio web oficial d'a Presidencia d'a Republica Portuguesa
Tesla Model S

**Tesla Model S** ye un auto electrico d'o segmento E desarrollau por Tesla, Inc. que se fabrica en Fremont, California, Estaus Unius y en Tilburg, Países Baixos.

## Referencias
Ford T

**Ford Model T** estió un automobil produciu per a empresa Ford Motor Company d'Henry Ford dende 1908 dica 1927. Iste modelo estió lo primer automobil d'a historia que se fabricó en masa con a cadena de montache.

O Ford Model T estió nombrau l'automobil mas influyent d'o sieglo XX en a competencia *Auto d'o sieglo* de 1999, per debant d'o Mini, Citroën DS y Volkswagen Beetle. Lo Modelo T de Ford tenió exito no nomás perque proporcionó transporte economico a gran escala, sino tamién perque l'automobil significó innovación pa la creixent clase meya y se convirtió en un poderoso simbolo d'a era de modernización d'os Estaus Unius. Con 15 millons vendius, estió l'automobil mas vendiu en a historia antis d'estar superau per lo Volkswagen Beetle en 1972, y encara ocupaba lo uiteno puesto en a lista d'os diez primers en 2012.

## Referencias
Yulia Zdanovska

**Yulia Zdanovska** (Kiev, Ucraína, 4 de mayo de 2000-Estación de Járkov, Ucraína, 8 de marzo de 2022) estió una matematica ucrainiana asasinada mientres la invasión rusa d'Ucraína de 2022.

## Biografía
Yulia estudió en o Liceo de Fisica y Matematicas d'Ucraína d'a Universidat Nacional Taras Shevchenko de Kiev, dimpués d'estar convidada a la edat de 14 anyos. Ganó una medalla de plata en a Olimpiada Matematica Femenina Europea de 2017, dimpués se graduó en matematicas y informatica en a Universidat Nacional Taras Shevchenko de Kiev, graduandose en 2021.

Ella estió voluntaria en Teach for Ukraine.

## Muerte
La suya muerte ocurrió entre la Batalla de Járkov, a causa d'un bombardeyo por Rusia. Estió voluntaria en a estación de tren de Kharkiv, convertindo-se en a quarta voluntaria asasinada dende lo comienzo d'a invasión. La suya muerte se fació popular entre la comunidat matematica.

### Respuestas
Lo Comité de Mullers Matematicas d'a Unión Matematica Internacional, y la Sociedat Europea de Mullers Matematicas lamentoron l'asasinato de Yulia. La Sociedat Matematica Brasilera publicó una nota, tamién lo fació la Sociedat Matematica d'Alemanya. Lo matematico Medalla Fields Terence Tao escribió sobre la suya muerte. Un programa de becas d'o programa MATH PRIMES de l'Instituto de Tecnolochía de Massachusetts levará lo suyo nombre en homenache a Yulia, clamau Yulia's Dream. Varios matemáticos lamentaron su muerte.

La suya mai escribió en Facebook una carta pública e ubierta entristida per la suya muerte.

## Referencias
Enolochía

La **enolochía** (d'o griego οἶνος "vin" y λόγος "conoixencia") ye la ciencia, tecnica y arte de producir vin.

L**'enologo** ye l'asesor tecnico responsable d'endrezar los procesos d'elaboración d'o vin. Ye l'experto que supervisa en a bodega tanto la elaboración, l'almagazenache, analisi, conservación, embotellau y comercialización d'o vin. En anglés se conoix como *oenologist*, y en francés como *oenologue*.

No se debe trafucar con o *[[sommelier]]* u tastador (lo que preba) que realiza la tasta, u degustación, d'un vin pa resaltar las caracteristicas y calidat d'iste.

## Veyer tamién
*Vin.

## Referencias
Wuling Hongguang Mini EV

**Wuling Hongguang Mini EV** (en chinés 五菱宏光MiniEV) ye un microauto electrico desarrollau por SAIC-GM-Wuling que se fabrica en Liuzhou (China).

Estió lo segundo auto electrico mas vendiu d'o mundo en 2021 nomás superau per o Tesla Model Y.

## Referencias

## Vinclos externos
Ciudat metropolitana de Nápols

La **ciudat metropolitana de Nápols** ye un ente territorial d'aria vasta de Campania. Naixiu l'1 de chinero de 2015, se fació cargo d'o territorio anteriorment perteneixient a la provincia de Nápols. Con una población de 2.969.571 habitants, constituye la tercera ciudat metropolitana italiana por o suyo numero d'habitants, estando la mes chicota d'as catorce ciudaz metropolitanas pero estando en cambio la primera per lo que fa a densidat de población. I vive la mayoría absoluta d'a población rechional.

## Vinclos externos

*  Web oficial d'a ciudat metropolitana de Nápols.

## Referencias
Achencia Central d'Intelichencia

L**'Achencia Central d'Intelichencia** (en anglés: *Central Intelligence Agency*, o por sus siglas, **CIA**) ye un servicio d'intelichencia exterior de naturaleza civil d'o gubierno federal d'os Estaus Unius d'America, encargau de replegar, procesar y analisar información de seguranza nacional en tot o mundo, prencipalment por medio d'a utilización d'intelichencia humana (HUMINT).

A CIA desempeña tres actividaz prencipals y por as cuals tradicionalment s'ha diferenciau. Istas son: replegar información sobre gubiernos estranchers, corporacions y individuos; analisar ixa información chunto a los atros datos replegaus por as suyas achencias achermanas; y proporcionar una evaluación sobre intelichencia ta la seguranza nacional, ta que asinas Estaus Unius enfoque correctament as suyas politicas. Por unatro costau, s'encarga de realizar u supervisar actividaz encubiertas y atras operacions tacticas.

## Veyer tamién
* Departamento de Seguranza Nacional d'os Estaus Unius

## Vinclos externos

*  Sitio web oficial
Renault Zoe

**Renault Zoe** ye un auto electrico d'o segmento B desarrollau por Renault que se fabrica en Flins-sur-Seine (Francia). Lo vehíclo se basa en a plataforma d'o Renault Clio.

Renault Zoe estió l'auto electrico mas vendiu d'Europa en 2020.

## Referencias
Toyota Mirai

**Toyota Mirai** ye un auto d'o segmento E, que fa servir una celula de combustible d'hidrocheno, desarrollau per Toyota que se fabrica en a planta de producción Motomachi en Toyota (Aichi), Chapón .

## Referencias
Madagascar (cinta de 2005)

:*Iste articlo ye sobre una cinta de cine d'animación de cine estausunidense de 2005; ta atros usos, se veiga *'Madagascar (desambigación)**''.

**Madagascar*' ye una [[cinta]] de [[cine estausunidense]] de [[cine d'animación]] de l'anyo [[2005]], dirichida por [[Eric Darnell]] y [[Tom McGrath]] y producida por [[Mireille Soria]] ta la [[productora cinematografica]] *DreamWorks Animation*, con guión de [[Mark Burton]], [[Billy Frolick]], [[Eric Darnell]] y [[Tom McGrath]], [[banda sonora orichinal]] de [[Hans Zimmer]], con as voces de [[Ben Stiller]], [[Chris Rock]], [[David Schwimmer]], [[Jada Pinkett Smith]], [[Sacha Baron Cohen]], [[Cedric the Entertainer]], y [[Andy Richter]].

== Se veiga tamién ==
* [[Cine en 2005]].
* [[Cintas de 2005]].

== Referencias ==


== Vinclos externos ==

*  [https://www.dreamworks.com/movies/madagascar Pachina web oficial].
*  [https://www.imdb.com/title/tt0351283/ *Madagascar*] en [[Internet Movie Database]].
*  [https://www.allmovie.com/movie/v290157 *Madagascar*] en [[AllMovie]].
*  [https://www.boxofficemojo.com/movies/?id=madagascar.htm* Madagascar*] en [[Box Office Mojo]].
*  [https://www.rottentomatoes.com/m/madagascar Madagascar] en [[Rotten Tomatoes]].
*  [https://www.filmaffinity.com/es/film436297.html *Madagascar''] en FilmAffinity.
President d'a Republica Francesa

O **president d'a Republica Francesa** (en francés: *Président de la République française*) ye o chefe d'Estau de Francia, gran maestre d'a Lechión d'Honor y Coprencipe d'Andorra. Seguntes o sistema semipresidencial francés, exerce as mas altas funcions d'o poder executivo d'a Republica y ye amás o comandant en chefe d'as Fuerzas Armatas.

Dende o 14 de mayo de 2017, o president d'a Republica Francesa ye Emmanuel Macron.

## Vinclos externos
*    Pachina web oficial d'a Presidencia d'a Republica Francesa.
Platycercus elegans

A **rosiella elegant** u **rosiella pincha** ( (Gmelin, 1788)) ye una especie d'au d'a orden d'os *[[Psittaciformes]]* y familia *[[Psittaculidae]]* que ye nativa de l'este y sud-este d'Australia y s'ha introduciu en Nueva Zelanda y la isla Norfolk. Se troba comunament en, pero no restrinchida a, selvas y chardins de montanya.

As rosiellas elegants buscan en árbols, matullera y en o solero fruitas, simients, néctar, lulos y nueces d'una ampla variedat de plantas. Tot y con alimentar-se de fruitas y simients, as rosiellas elegants no son utils pa as plantas como espardidoras de simients, perque capolan y destruyen as simients en o proceso de minchar-las. As rosiellas elegants tamién minchan muitos insectos y as suyas tenyas.

## Subspecies
**P. elegans elegans*.
**P. elegans nigrescens*.
**P. elegans melanoptera*.
** P. elegans flaveolus*.
 
## Referencias

## Vinclos externos
Thalasseus bengalensis

A **falceta d'augua bengalesa** u **falceta d'augua bengalina** ( (Lesson, 1831)) ye una especie d'au d'a orden d'os *[[Charadriiformes]]* y familia *[[Laridae]]* que se reproduz en partis costeras subtropicals d'o mundo sobretot dende la mar Roya a traviés de l'Oceano Indico dica lo Pacifico occidental y Australia, con una población significativa en a costa sud d'a Mediterrania en dos islas frent a la costa de Libia.

S'alimenta capuzando-se en busca de peixes.

## Subspecies
**T. b. emigrata* (Neumann, 1934).
**T. b. bengalensis* (Lesson, 1831).
**T. b. torresii* (Gould, 1843).
 
## Referencias

## Vinclos externos
Clanga pomarina

L**'alica cillarda chicota** ( (Brehm, 1831)) ye una au d'a orden d'os *[[Accipitriformes]]* y familia Accipitridae que mide bels 60&nbsp;cm de longaria y una envergadura de 150&nbsp;cm. As coberteras d'o tozuelo y as alas son de una color parda palida y contrastan con o plumache per un regular fosco.

Se reproduz en Europa Central y Oriental y enta o sud-este dica Turquía y Armenia; y pasa os hibiernos en Africa. Ista ye una especie muit cautelosa de campo ubierto u mica boscoso, en o cual caza chicoz mamifers y presas terrestres semellants.
 
## Notas


## Referencias

## Vinclos externos
Renault Twizy

**Renault Twizy** ye un microauto electrico desarrollau por Renault que se fabrica en Busan (Corea d'o Sud). Antis mas estió fabricau en Valladolit (Espanya) dende 2012 dica 2018.

## Referencias
Hyundai Nexo

**Hyundai Nexo** ye un SUV, que fa servir una celula de combustible d'hidrocheno, desarrollau por Hyundai que se fabrica en Ulsan, Corea d'o Sud.

## Referencias
Athene noctua

O **muchuelo común** ( (Scopoli, 1769)) ye una especie d'au d'a orden d'os Strigiformes y familia Strigidae que gosa mesurar 22 centimetros de luengo con una envergadura de 56 centimetros pa toz dos sexos, y pesa alto u baixo 180 gramos.

A distribución ye muit extendida en Europa, Asia y lo norte d'Africa. A suya aria de distribución en Eurasia s'extiende dende a Peninsula Iberica y Dinamarca enta l'este dica China y enta o sud dica l'Himalaya. En Africa ye present dende Mauritania dica Echipto, a Mar Roya y Arabia. L'au s'ha introduciu en Nueva Zelanda y en o Reino Uniu.

Ista ye una especie sedentaria que se troba en campo ubierto en una gran variedat d'habitats. A vegadas s'aventura en lugars y rabals.

S'alimenta de presas como insectos y leremicos de tierra, asinas como de chicoz vertebraus como anfibios, reptils, aus y mamifers.

Ye territorial y lo masclo per un regular remaneix en un territorio de per vida. Manimenos, as buegas pueden expandir-se y contrayer-se, estando mas grans en a temporada de parada nupcial en primavera. Lo rango en o cual l'au realment busca birolla vareya seguntes o tipo d'habitat y la epoca de l'anyo. Os muchuelos con arias de distribución que incorporan una gran diversidat d'habitats son muito mas chicoz (

## Referencias

## Vinclos externos
Asio otus

O **craberet** u **crabero** ( (Linnaeus, 1758)) ye una especie d'au d'a orden d'os Strigiformes y familia Strigidae que se reproduz en muitas arias d'Europa y Asia, asinas como en America d'o Norte.

Ista especie amuestra una preferencia per os habitats semiabiertos, particularment en os cantos d'as selvas, ya que prefieren aposar-se y fer niedo en selvas pretas, pero prefieren cazar en terrenos ubiertos. Lo crabero ye un depredador un tanto especializau, que centra a suya dieta cuasi per completo en chicoz radedors, especialment taboners, que a ormino componen a mayor parti d'a suya dieta. En cualques circumstancias, como os ciclos de población d'as suyas presas habituals, os habitats rechionals aridos u insulars u a urbanización, ista especie puede adaptar-se pro bien a una diversidat de presas, incluyidas atras aus y insectos.

## Subspecies
**A. o. otus* (Linnaeus, 1758).
**A. o. canariensis* (Madarász, 1901).
**A. o. wilsonianus* (Lesson, 1830).
**A. o. tuftsi* (Godfrey, 1948).
 
## Notas


## Referencias

## Vinclos externos
Leptoptilos crumenifer

O  **marabú africano** u simplament **marabú** ( (Lesson, 1831)) ye una au d'a orden d'os *[[Ciconiiformes]]* y familia *[[Ciconiidae]]* que se creye que os eixemplars grans aconsiguen una altaria de 152 centimetros, una envergadura de 3,7 m y un peso de 9&nbsp;kg. Lo peso tipico ye de 4,5 a 8&nbsp;kg y a longaria (dende o pico dica a coda) ye de 120 a 130&nbsp;cm. As fembras son mas chicotas que os masclos.

A esperanza de vida ye de 43 anyos en cativerio y 25 anyos en libertat.

Ista au gran y poderosa s'alimenta sobretot de carnuz, borrufalla y fieces, pero de traza oportunista mincha cuasi cualsequier materia animal que pueda trusquir. De tanto en tanto s'alimenta d'atras aus, incluyius palomos, pelicanos, cormorans y mesmo flamencos.

Cada vegada mas, os marabús s'han tornau dependients d'a vasuera humana y cients d'istas enormes aus se pueden trobar arredol d'os abocaders africanos u asperando aduya en as arias urbanas. S'ha visto que os marabús que minchan vasuera humana trasquen practicament cualsequier coseta que puedan engullir, incluyius calcero y piezas de metal.
 
## Referencias

## Vinclos externos
Apus pallidus

A **falceta parda** u **falceta grisa** ( (Shelley, 1870)) ye una au d'a orden d'os *[[Apodiformes]]* y familia *[[Apodidae]]* que mide entre 16 y 17&nbsp;cm de luengo y tien una coda bifurcada curta y alas muit largas en sayeta enta dezaga que s'asemellan a una meya luna u un boomerang.

Ye de tot fosca, fueras de per una gran taca blanca en o garganchón que con frecuencia ye visible dende a distancia.

As falcetas pardas se reproducen en cinglas y rafes arredol d'a Mediterrania y en as Islas Canarias y Madeira, metendo dos uegos.

Son aus migratorias que hibernan en o sud d'Africa.

## Subspecies
**Apus pallidus brehmorum*.
**Apus pallidus illyricus*.
**Apus pallidus pallidus*.
 
## Referencias

## Vinclos externos
Aratinga nenday

O **papagai nyandai** u **papagai nandai** ( (Vieillot, 1823)) ye una especie d'au d'a orden d'os *[[Psittaciformes]]* y familia *[[Psittacidae]]* que mide entre 27 y 30&nbsp;cm de luengo, pesa 140 g y ye sobretot de color verda. A suya caracteristica mas distintiva ye a suya mascareta facial y pico negros.

A especie ye orichinaria d'America d'o Sud dende lo sud-este de Bolivia dica lo sud-ueste de Brasil, o centro de Paraguai y lo norte d'Archentina, dende a rechión conoixida como Pantanal. S'han liberau aus engarcholadas en cualques arias, y as aus han establiu poblacions autosuficients en Los Ángeles (California), San Antonio (Texas) y cuantas arias de Florida.

L'au s'alimenta de simients, fruitas, nueces de palma, lulos, flors y capullos.

Lo papagai nandai a vegadas se mantiene como un papagai de companyía. Ye una au rudiosa y enerchica que requiere muita estimulación mental y social, asinas como un tiempo significativo difuera d'a suya gabia pa prosperar. Puede que no sía una mascota adecuada pa ninos chicoz a resultas d'o suyo potent pico. Cuan se mantiene en cativerio, puede aprender a charrar y tamién ye capable d'aprender trapacerías. A esperanza de vida mas larga verificada pa ista especie ye de 18,7 anyos; manimenos, tamién i ha informes de papagais nandai que viven mientres 30,2 anyos en cativerio.
 
## Referencias

## Vinclos externos
Caravana (vehíclo)

Una **caravana** (d'o francés *caravane*) u **rulot** (d'o francés *roulotte*) ye un remolque arrocegau per un vehíclo de carretera pa proporcionar un puesto pa adormir mas comodo y protechiu que una tienda de campanya. Brinda os meyos pa que as personas tiengan a suya propia casa mientres un viache u unas vacanzas, sin depender d'un hotel, y les permite remanir en puestos an no i hai garra disponible.

## Referencias
Autocaravana

Una **autocaravana** ye un vehíclo automóbil que incluye tot lo que cal pa vivir con leitos pa cada ocupant, espacios pa alzar a ropa y atros obchectos, equipamiento de cocina, una mesa y un escusau completo.

En anglés se diz *motorhome*, en francés *camping-car* y en alemán *Wohnmobil*.

## Referencias
Frankie Ferrari

**Frankie Ferrari**, naixiu lo 20 d'aviento de 1995 de Burlingame (California, Estaus Unius) ye un chugador profesional estausunidense de basketbol. Tien una altaria d'1,85 metros y ocupa la posición de base. En l'actualidat chuga en o *[[Basket Zaragoza 2002|Casademont Zaragoza]]*, d'a liga ACB.

## Trachectoria esportiva

## Vinclos externos

*  Ficha d'o chugador en ACB.com.
*  Ficha d'o chugador en RealGM.com.
*  Ficha d'o chugador en Eurobasket.com.
Pelecanus rufescens

O **pelicano griso** ( (Gmelin, 1789)) ye una especie d'au d'a orden d'os *[[Pelecaniformes]]* y familia *[[Pelecanidae]]* que se troba en una variedat d'habitats acuaticos, pero prefiere badinas tranquilas con auguas mica fundas, privando as marguinas d'os lacos escarpadas y con vechetación.

A suya longaria ye de 125 a 155&nbsp;cm, a envergadura ye de 2,15 a 2,9 m y la masa corporal ye de 4 a 7&nbsp;kg. Lo pico mide de 30 a 38&nbsp;cm de luengo. Lo plumache ye griso y blanco, con una tonalidat rosada en o dorso ocasionalment aparent. A parti superior d'o pico ye amariello y la bolchaca gosa estar grisenca.

A suya alimentación gosa estar peixes y anfibios.
 
## Referencias

## Vinclos externos
Branta ruficollis

L**'auqueta roya** (' (Pallas, 1769)) ye una especie d'au d'a orden d'os Anseriformes y familia Anatidae que se reproduz en a Siberia arctica, sobretot en a peninsula de Taymyr, con poblacions mas chicotas en as peninsulas de Gyda y Yamal. A mayoría pasan d'hibierno a lo largo d'as costas nortoccidentals d'a Mar Negra en Bulgaria, Rumanía y Ucraína (ocasionalment se desplazan mas enta lo sud-ueste dica Grecia), pero cualques pasan l'hibierno en Azerbaichán.
 
## Referencias

## Vinclos externos
Ardeola ralloides

O **pescairet de lusco** ( (Scopoli, 1769)) ye una especie d'au d'a orden d'os *[[Pelecaniformes]]* y familia *[[Ardeidae]]* que mide de 44 a 47&nbsp;cm de luengo, d'os cuals o cuerpo mide de 20 a 23&nbsp;cm, con una envergadura de 80 a 92&nbsp;cm.

O suyo habitat de reproducción son as paúls d'o sud d'Europa y l'Orient Meyo.

S'alimentan de peixes, ranas y insectos.
 
## Referencias

## Vinclos externos
Fiat Panda

**Fiat Panda** ye un auto d'o segmento A desarrollau por Fiat. Fiat Panda s'ensambla en Pomigliano d'Arco (Italia) (anteriorment en Tychy (Polonia)). Amaneixió en o mercau en 1980 y se comercializa dica hue. I hai tres cheneracions d'as cuals a zaguera ye de 2011.

O Panda recibió lo suyo nombre d'Empanda, diosa romana y patrona d'os viachers.

## Galería d'imáchens

 Imachen:Fiat_panda_1_v_sst.jpg| 1ª cheneración (1980).
 Imachen:Fiat_Panda_front_20070926.jpg| 2ª cheneración (2003).
 Imachen:2018_Fiat_Panda_Easy_1.2.jpg| 3ª cheneración (2011).
.

## Referencias